ایران-دا اؤتن گون عرضینده 296 نفر کروناویروس‌دان (کووید-19) اؤلوب.
بونو ایرانین ساغلیق، معالیجه و طبی تحصیل ناظیرلیگی‌نین سؤزچوسو سیما سادات لاری دئییب.
سیما سادات لاری‌نین سؤزلرینه گؤره، بونونلا دا ایران-دا بو ویروس‌دان اؤلن‌لرین سایی 32 مین 616 نفره چاتیب.
ناظیرلیک رسمی‌سی دئییب کی، ایران-دا اؤتن 24 ساعات عرضینده 6 مین 191 نفر کروناویروسا یولوخوب. بئله‌لیکله ایران-دا بو ویروسا یولوخان‌لارین سایی 568 مین 896 نفره یوکسلیب. ویروس داشیییجیلاریندان‌ 4 مین 969 نفرین وضعیتی‌نین آغیر اولدوغو بیلدیریلیر.
سادات لاری قئید ائدیب کی، ایران-دا ایندییه‌دک 455 مین 054 نفر کروناویروس‌دان ساغالیب.
ایرانین تهران، اصفهان، قم، دوغو آذربایجان، گونئی خوراسان، سمنان، قزوین، لرستان، اردبیل، خوزستان، کرمانشاه، کهگیلویه و بویر احمد ، گیلان، بوشهر، زنجان، ایلام، رضوی خوراسانی، مازنداران، چهار محال و بختیاری، البرز، باتی آذربایجان، مرکزی، کرمان، قوزیی خوراسان، همدان و یزد و کوردیستان ویلایت‌لری قیرمیزی زونا‌لار حساب اولونور.
ایران-دا ایندییه‌دک 4،71 میلیون‌دان چوخ تشخیص تستی حیاتا کئچیریلیب.
